b'\n_START_ARTICLE_\nHMS Arbutus (M86)\n_START_SECTION_\nPalvelus\n_START_PARAGRAPH_\nHMS Arbutus ja HMS Camellia upottivat 7. maaliskuuta 1941 Islannin kaakkoispuolella (60\xc2\xb015\xe2\x80\xb2N, 14\xc2\xb000\xe2\x80\xb2W ) Saksan laivaston sukellusveneen U-70:n. Alus pelasti merest\xc3\xa4 5. huhtikuuta 40 merimiest\xc3\xa4 brittil\xc3\xa4iselt\xc3\xa4 kauppa-alus Athenicilta, jonka sukellusvene U-76 oli upottanut torpedoimalla. Alus pelasti 12. kes\xc3\xa4kuuta HMS Pimpernelin kanssa yhdeks\xc3\xa4ntoist\xc3\xa4 miehist\xc3\xa4nj\xc3\xa4sent\xc3\xa4 sukellusvene U-552:n torpedoimalta brittil\xc3\xa4iselt\xc3\xa4 rahtilaivalta Chinese Princelt\xc3\xa4._NEWLINE_HMS Arbutus upposi 5. helmikuuta 1942 Pohjois-Atlantilla noin 295 merimailia Irlannin rannikon Erris Headista l\xc3\xa4nteen Saksan laivaston sukellusveneen U-136 torpedoimana.'